Kubaro Hakimova. Kubaro Hakimova (2002-yil 31-yanvarda tugʻilgan) – oʻzbekistonlik para yengil atletikachi. F41 klassidagi musobaqalarda ishtirok etib keladi. 2024-yilgi Yozgi Paralimpiya oʻyinlarining kumush medal sohibasi. Tarjimayi holi. Kubaro Hakimova 2002-yil 31-yanvarda tugʻilgan. Faoliyati. 2018-yilda Para yengil atletika boʻyicha Oʻzbekiston milliy terma jamoasi aʼzosiga aylangan. Murabbiyi – Sardor Abduxoliqov. 2022-yilda Xitoyning Xanchjou shahrida oʻtkazilgan Paraosiyo oʻyinlarida ishtirok etib, oltin medalni qoʻlga kiritgan. 2023-yilda Parijda oʻtkazilgan Jahon chempionatida yadro uloqtirish boʻyicha kumush medalni qoʻlga kiritgan. Bu natija Kubaroga 2024-yilgi Yozgi paralimpiya oʻyinlarida ishtirok etish imkonini taqdim etgan. 2024-yilda Parijdagi paralimpiya oʻyinlarining F41 klassidagi yadro uloqtirish musobaqasida ishtirok etib, 10.36 m natija bilan kumush medalni qoʻlga kiritgan.